RÅDETS FORORDNING (EF) Nr. 248/1999 af 22. december 1998 om eksport af visse EKSF- og EF-stålprodukter fra Tjekkiet til Fællesskabet i perioden 1. januar til 31. december 1999 (forlængelse af gyldigheden af ordningen med dobbeltkontrol)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen, og
ud fra følgende betragtninger:
Europaaftalen om oprettelse af en associering mellem De Europæiske Fællesskaber og deres medlemsstater på den ene side og Tjekkiet på den anden side trådte i kraft den 1. februar 1995 (1);
parterne har ved associeringsrådets afgørelse nr. 7/98 (2) besluttet at forlænge gyldigheden af ordningen med dobbeltkontrol, der blev indført ved afgørelse nr. 3/97 (3), for perioden 1. januar til 31. december 1999;
det er derfor nødvendigt at forlænge gyldighedsperioden for Fællesskabets gennemførelsesbestemmelser, der er fastsat i Rådets forordning (EF) nr. 87/98 af 19. december 1997 om eksport af visse EKSF- og EF-stålprodukter fra Tjekkiet til Fællesskabet i perioden 1. januar til 31. december 1998 (forlængelse af gyldigheden af ordningen med dobbeltkontrol) (4) -
UDSTEDT FØLGENDE FORORDNING:
Artikel 1
1. Rådets forordning (EF) nr. 87/98 anvendes fortsat i perioden 1. januar til 31. december 1999 i overensstemmelse med bestemmelserne i afgørelse nr. 7/98 truffet af associeringsrådet, associeringen mellem De Europæiske Fællesskaber og deres medlemsstater på den ene side og Tjekkiet på den anden side, med de ændringer af nævnte forordning, der er angivet i artikel 1, stk. 2. I titlen, i præamblen og i artikel 1, stk. 1 og 4, i forordningen erstattes henvisningerne til perioden 1. januar til 31. december 1998 med henvisninger til 1. januar til 31. december 1999.
2. Bilag I til nævnte forordning erstattes med bilaget til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 1998.